Diari Oficial de la Generalitat Valenciana


Sumari del DOGV 3831, del 07-09-2000 (2000/7138)

Acord de 22 de juliol de 2000, de la Comissió Gestora del Col·legi Oficial de Protètics Dentals de la Comunitat Valenciana, pel qual es modifica la disposició segona de les aprovades per Acord de 3 de juny d'aquesta Comissió, i es concedeix d'acord amb aquesta un termini nou per a sol·licitar la inclusió en el cens de protètics dentals amb suspensió del procediment.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3831

Data del DOGV
:   07-09-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7138


Organisme emissor
:   Col·legi Oficial de Protesics Dentals de la Comunitat Valenciana

Tipus de document
:   Acord

Acord de 22 de juliol de 2000, de la Comissió Gestora del Col·legi Oficial de Protètics Dentals de la Comunitat Valenciana, pel qual es modifica la disposició segona de les aprovades per Acord de 3 de juny d'aquesta Comissió, i es concedeix d'acord amb aquesta un termini nou per a sol·licitar la inclusió en el cens de protètics dentals amb suspensió del procediment. [2000/X7138]
  
El 22 de juliol de 2000, en la reunió de la Comissió Gestora del Col·legi Oficial de Protètics Dentals de la Comunitat Valenciana, feta per a admissió o denegació de les sol·licituds presentades per a la inclusió en el cens de protètics dentals de la Comunitat Valenciana, es va prendre l'acord de suspendre el procediment previ a la convocatòria de l'Assemblea Constituent en l'estat en què es trobara, a fi de modificar la disposició segona de les aprovades per Acord de 3 de juny de 2000 d'aquesta Comissió Gestora, publicat en el DOGV núm. 3.774, de 19 de juny de 2000, que quedarà per tant redactada de la forma següent:
  
«En el termini de 10 dies naturals posteriors al termini anterior de 20 dies, aquells que de conformitat amb la Llei 10/1986, de 17 de març, el RD 1.594/1994, de 15 de juliol, i el RD 541/1995, de 7 d'abril, tinguen el títol de Formació Professional de Segon Grau de protètic dental o el títol de tècnic superior en Pròtesi Dental, o es troben habilitats i amb alta en l'IAE o adscripció a la plantilla d'una empresa exercint les funcions pròpies de la professió de protètic dental i aquells que consideren que han estat improcedentment omesos en el cens inicial, podran demanar-ne la inclusió.
  
La sol·licitud s'efectuarà mitjançant escrit signat per la persona interessada, dirigit a la Comissió Gestora a la seua seu, al qual s'acompanyarà amb acarament previ amb els originals, les còpies dels documents següent:
  
1) DNI.
  
2) Títol o habilitació.
  
3) En cas d'estrangers, permís que habilite per treballar a Espanya.
  
4) Alta en l'IAE o adscripció a la plantilla d'una empresa tot exercint les funcions pròpies de la professió de protètic dental.
  
Les sol·licituds formulades fora d'aqueix termini es regiran pels estatuts definitius de manera que la sol·licitud quedarà en suspens fins a la seua resolució pels òrgans de govern».
  
A tal efecte, el termini de 10 dies naturals previst, i donada la suspensió del procediment acordada per la Comissió, es comptarà a partir de la publicació d'aquest acord en el DOGV, i a partir d'aqueix moment podran presentar-s'hi noves sol·licituds conforme a la modificació operada i mantenint-ne la validesa de les ja presentades al seu dia conforme a la redacció antiga.
  
Transcorregut el termini esmentat s'alçarà la suspensió del procediment i s'hi continuarà conformement amb el que preveuen les disposicions tercera i següents de l'Acord de 3 de juny de 2000 d'aquesta Comissió Gestora.
  
València, 29 d'agost de 2000.- El president de la Comissió Gestora.